বাগেরহাট, বাংলাদেশনিউজ২৪x৭.কম  বাগেরহাট শহরের রেল রোডস্থ নিউ মেডিসিন কর্ণার নামের একটি ঔষধের দোকানে দুর্ধর্ষ চুরি সংঘঠিত হয়েছে। অজ্ঞাত চোরেরা রবিবার দিনগত রাতের যে কোন সময়ে ওই দোকানের টিনের চাল কেটে দোকানে প্রবেশ করে ড্রয়ারে থাকা নগদ ৮/১০ হাজার টাকা ও নোকিয়া মোবাইল ফোন চুরি করে নিয়ে যায়। তবে কোন ঔষধ চুরি হয়নি বলে দোকানের মালিক খন্দকার খোকন জানান।  সোমবার সকালে এ খবর  পেয়ে সদর থানার এসআই সেলিম দোকানটি পরিদর্শন করেছেন। এ রিপোর্ট লেখা পর্যন্ত এ ঘটনায় বাগেরহাট সদর থানায় কোন মামলা হয়নি বলে কর্তব্যরত ডিউটি অফিসার জানান।  বাংলাদেশনিউজ২৪x৭.কম/প্রতিনিধি/এসএ.